BERETNING FRA KOMMISSIONEN 24. ÅRSBERETNING FRA DET RÅDGIVENDE UDVALG FOR SIKKERHED, HYGIEJNE OG SUNDHEDSBESKYTTELSE PÅ ARBEJDSPLADSEN 1999

INDHOLDSFORTEGNELSE

RESUMÉ

1. UDVALGETS BAGGRUND OG OPGAVER

1.1. Oprettelse, kompetence og mandat

1.2. Struktur og procedurer

2. AKTIVITETER I 1999

2.1. Det rådgivende udvalgs 23. årsberetning

2.2. Vedtagne udtalelser

2.2.1. Udvalgets udtalelse om forslaget (dokument III/4101/97 rev. 3 af 05/10/98) til en ny udgave af "maskindirektivet" 98/37/EU (dokument nr. 0128/2/99).

2.2.2. Udtalelse om en procedure og en metodik, der tillader udvalget at afgive de udtalelser, som Kommissionen anmoder om vedrørende medlemsstaternes rapporter om den praktiske gennemførelse af direktiverne, som sendes til Europa-Parlamentet, Rådet og Det Økonomiske og Sociale Udvalg (dokument nr. 0637/1/99).

2.2.3. Udtalelse om udviklingen af arbejdsmiljøledelsessystemer (dokument nr. 510/1/99) og udkast til europæiske retningslinjer for tilrettelæggelse af arbejdsmiljøet (dokument nr. 0135/2/99).

2.2.4. Udtalelse om de udkast til standardiseringsmandater for de europæiske standardiseringsorganisationer, der er omhandlet i dokumenterne 24/99, 37/99, 40/99, 41/99, 42/99, 43/99 og 44/99 (dokument nr. 0641/99).

2.2.5. Udtalelse om CEN-dokumentet "gennemførlighedsundersøgelse af en vejledning i udvælgelse af personlige værnemidler", som er udarbejdet på foranledning af Kommissionen (Dokument nr. 6224/1/98)

2.2.6. Udtalelse om en første liste over grænseværdier for erhvervsmæssig eksponering (dokument nr. 6037/1/98)

2.2.7. Udtalelse om beskyttelse af sundhed og sikkerhed for selvstændige erhvervsdrivende (Dokument nr. 6227/2/98)

2.2.8. Udvalgets udtalelse om udkastet til arbejdsprogram for 2000 for Det Europæiske Arbejdsmiljøagentur i Bilbao

3. ARBEJDET I GRUPPERNE /STRUKTUREN VED ÅRETS UDGANG

3.1. Arbejdsgrupper, som var aktive i 1999 og fortsætter i 2000

3.1.1. Planlægning

3.1.2. Standardisering

3.1.3. Fastsættelse af grænseværdier for erhvervsmæssig eksponering

3.1.4. Tværfaglige tjenester for beskyttelse og forebyggelse / lægelig kontrol med arbejdstagerne

3.1.5. Forebyggelse af vold på arbejdspladsen

3.1.6. Omstrukturering af udvalgene (planlægningsgruppen)

3.1.7. Beretning om Det Europæiske Arbejdsmiljøagentur

3.1.8. Muskel- og knoglelidelser

3.2. Oprettelse af arbejdsgrupper 1999

3.3. Opløsning af arbejdsgrupper

3.3.1. Gennemførelse af direktiverne

3.3.2. Selvstændige

3.3.3. Maskiner

4. SAMARBEJDE MED ANDRE ORGANER

4.1. Det stående udvalg

4.2. Udvalget af Arbejdstilsynschefer

4.3. Det Videnskabelige Udvalg vedrørende Grænseværdier for Erhvervsmæssig Eksponering for Kemiske Agenser

4.4. Arbejdsmarkedets parter

4.5. Det Faglige Tekniske Bureau

4.6. Den Internationale Arbejdsorganisation

4.7. Det Europæiske Institut i Dublin

4.8. Det Europæiske Arbejdsmiljøagentur i Bilbao

BILAG A

BILAG B

BILAG C

BILAG D

RESUMÉ

24. ÅRSBERETNING FRA DET RÅDGIVENDE UDVALG FOR SIKKERHED, HYGIEJNE OG SUNDHEDSBESKYTTELSE PÅ ARBEJDSPLADSEN 1999 (Doc. 135/1/00 DA)

Rådet fandt, at der var behov for et stående udvalg til at bistå Kommissionen med at forberede og gennemføre aktiviteter på arbejdsmiljøområdet og lette samarbejdet mellem de nationale forvaltninger og arbejdstagernes og arbejdsgivernes faglige organisationer. Det er baggrunden for, at Rådet ved en afgørelse af 27. juni 1974 (74/325/EØF) nedsatte et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen.

Udvalget er et trepartsorgan bestående af et antal faste medlemmer, således at der tilkommer hver medlemsstat to repræsentanter for regeringen, to repræsentanter for arbejdstagernes faglige organisationer og to repræsentanter for arbejdsgivernes faglige organisationer. Der udnævnes en suppleant for hvert ordinært medlem. Udvalgets ordinære medlemmer og suppleanter udnævnes af Rådet, som til orientering offentliggør listen over disse i De Europæiske Fællesskabers Tidende. Udvalgets formand er et medlem af Kommissionen eller ved forfald en tjenestemand i Kommissionen udpeget af formanden.

Udvalget udarbejder hvert år en beretning, som Kommissionen fremsender til Europa-Parlamentet, Rådet, Det Økonomiske og Sociale Udvalg og til Det Rådgivende Udvalg for Det Europæiske Kul- og Stålfællesskab.

I 1999 afholdt udvalget to møder i Luxembourg under forsæde af generaldirektøren for beskæftigelse, sociale anliggender og arbejdsmarkedsforhold (GD EMPL). På hvert møde orienterede Kommissionen udvalget om udviklingen i samtlige sager vedrørende sundhed, sikkerhed og hygiejne på arbejdspladsen.

Udvalget har vedtaget en årsberetning om sine aktiviteter i 1998, vedtaget otte udtalelser, for hvilke der redegøres ganske kort i punkt 2.2 i nærværende beretning, og gennemgået emnerne for dets arbejdsprogram for 2000.

1. UDVALGETS BAGGRUND OG OPGAVER

1.1. Oprettelse, kompetence og mandat

Rådet fandt, at der var behov for et stående udvalg til at bistå Kommissionen med at forberede og gennemføre aktiviteter på arbejdsmiljøområdet og lette samarbejdet mellem de nationale forvaltninger og arbejdstagernes og arbejdsgivernes faglige organisationer. Det er baggrunden for, at Rådet ved en afgørelse af 27. juni 1974 (74/325/EØF) nedsatte et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen.

I henhold til artikel 2, stk. 2, i ovennævnte afgørelse har udvalget navnlig til opgave:

(1) på grundlag af oplysninger, som stilles til dets rådighed, at foranstalte udveksling af synspunkter og erfaringer vedrørende eksisterende eller påtænkte ordninger

(2) at medvirke til udarbejdelsen af en fælles holdning til problemer, der melder sig inden for sikkerhed, hygiejne og sundhedsbeskyttelse på arbejdspladsen samt i prioriteringen af Fællesskabets opgaver, og af de foranstaltninger, der er nødvendige for disse opgavers gennemførelse

(3) at henlede Kommissionens opmærksomhed på de områder, inden for hvilke det forekommer nødvendigt, at der erhverves ny viden og iværksættes egnede aktioner med hensyn til uddannelse og forskning

(4) inden for rammerne af Fællesskabets handlingsprogrammer og i samarbejde med Det Stående Udvalg for Bedriftssikkerhed og Sundhedsforhold i Kulminer og anden Udvindingsindustri at fastlægge:

- kriterierne og målene for bekæmpelse af alle risici for arbejdsulykker og al fare for sundheden inden for virksomheder

- de metoder, der gør det muligt for virksomhederne og for deres personale at bedømme og forbedre beskyttelsesniveauet

(5) at bidrage til, at de nationale forvaltninger og arbejdstagernes og arbejdsgivernes faglige organisationer gøres bekendt med Fællesskabets initiativer for derved at fremme samarbejdet og støtte sådanne initiativer fra deres side, som tilsigter en udveksling af indvundne erfaringer og en fastlæggelse af regler for god praksis.

1.2. Struktur og procedurer

Udvalget er et trepartsorgan bestående af et antal faste medlemmer, således at der tilkommer hver medlemsstat to repræsentanter for regeringen, to repræsentanter for arbejdstagernes faglige organisationer og to repræsentanter for arbejdsgivernes faglige organisationer. For hvert fast medlem udnævnes en suppleant. Udvalgets faste medlemmer og suppleanter udnævnes af Rådet, som til orientering offentliggør listen over disse i De Europæiske Fællesskabers Tidende.

Udvalgets formand er et medlem af Kommissionen eller ved forfald en tjenestemand i Kommissionen udpeget af formanden.

Udvalget kan nedsætte arbejdsgrupper med et udvalgsmedlem som formand. Grupperne præsenterer deres arbejdsresultater i form af rapporter på et udvalgsmøde.

Udvalget udarbejder hvert år en beretning, som Kommissionen fremsender til Europa-Parlamentet, Rådet, Det Økonomiske og Sociale Udvalg og til Det Rådgivende Udvalg for Det Europæiske Kul- og Stålfællesskab.

Udvalget vedtager sine udtalelser med absolut flertal af de afgivne stemmer. Udvalget er beslutningsdygtigt, når to tredjedele af medlemmerne er til stede.

Udvalget har fastsat sin forretningsorden, som er trådt i kraft efter at være blevet godkendt af Rådet den 30. april 1976 efter indstilling fra Kommissionen.

Repræsentanterne for regeringerne og for arbejdstagernes og arbejdsgivernes faglige organisationer er organiseret i tre særskilte interessegrupper, som hver udpeger en talsmand. Talsmændene deltager i deres respektive interessegruppers møder og i møderne i udvalget, hvor de redegør for deres gruppes holdning.

Kontakten mellem medlemmerne af regeringsrepræsentanternes interessegruppe varetages af et medlem af udvalget, der repræsenterer regeringen i det land, som har formandskabet i Rådet. Kontakten mellem arbejdsgivernes repræsentanter i udvalget varetages af Sammenslutningen af Industri- og Arbejdsgiverorganisationer i Europa (UNICE), og det er den faglige arbejdstagerorganisation på fællesskabsplan, Den Europæiske Faglige Samarbejdsorganisation (EFS), der har til opgave at koordinere arbejdstagernes repræsentanters synspunkter.

Udvalgets og arbejdsgruppernes sekretariatsfunktioner varetages af Kommissionen. Sekretariatet hører under Generaldirektorat EMPL (kontor V/F/6).

2. AKTIVITETER I 1999

Den 7. juli 1997 udpegede Rådet efter indstilling fra medlemsstaterne udvalgets faste medlemmer og suppleanter for perioden fra den 7. juli 1997 til den 6. juli 2000, efter at den foregående mandatperiode, der gik fra den 4. marts 1994 til den 3. marts 1997, var udløbet. Listen over medlemmer i 1999 findes i bilag B.

I 1999 havde udvalget to møder i Luxembourg, henholdsvis i maj og oktober. På hvert møde orienterede Kommissionen udvalget om udviklingen i samtlige sager vedrørende sundhed, sikkerhed og hygiejne på arbejdspladsen.

Dagen før udvalgets møder blev der afholdt møder i de tre interessegrupper. Desuden blev der afholdt to ekstra møder i årets løb.

Udvalgets arbejde er i 1999 forløbet parallelt med Kommissionens aktiviteter i henhold til fællesskabsprogrammet 1996-2000.

Arbejdsopgaverne og de prioriterede emner er blevet foreslået udvalget af arbejdsgruppen «Planlægning», som har haft fire møder.

Drøftelserne i de otte arbejdsgrupper, der er nedsat til at behandle de specifikke områder, hvor udvalget har ønsket at afgive udtalelse, har krævet afholdelse af 15 møder.

Udvalget har opløst tre arbejdsgrupper, hvis arbejde var afsluttet:

- Gennemførelse af direktiverne

- Selvstændige

- Maskiner

Udvalget har nedsat fem grupper, som den har vedtaget mandat for:

- Asbest (dokument nr. 0306/1/99)

- Gennemførelse af direktiverne (dokument nr. 0306/1/99)

- Retningslinjer vedrørende kemiske agenser (dokument nr. 0307/2/99)

- Muskel- og knoglelidelser (dokument nr. 0303/99)

- Beretning om Det Europæiske Arbejdsmiljøagentur (dokument nr. 0305/99)

Udvalget har endvidere givet planlægningsgruppen til opgave at tage sig af "omstrukturering af udvalgene" (dokument nr. 304/99). Udvalget har desuden ændret mandat for gruppen Fastsættelse af grænseværdier for eksponering (dokument nr. 0314/1/99).

Punkt 3 i nærværende beretning indeholder et kort resumé af arbejdet i grupperne.

Udvalget har vedtaget en årsberetning om sine aktiviteter i 1998, vedtaget otte udtalelser, for hvilke der redegøres ganske kort i punkt 2.2 i nærværende beretning, og gennemgået emnerne for dets arbejdsprogram for 2000.

2.1. Det rådgivende udvalgs 23. årsberetning

Dok. 0649/99

Udvalget vedtog på sit 59. møde den 27. oktober 1999 den 23. årsberetning om udvalgets arbejde i 1998.

2.2. Vedtagne udtalelser

2.2.1. Udvalgets udtalelse om forslaget (dokument III/4101/97 rev. 3 af 05/10/98) til en ny udgave af "maskindirektivet" 98/37/EU (dokument nr. 0128/2/99).

Udvalget nedsatte ad hoc-gruppen vedrørende maskindirektivet den 29. oktober 1997, for at den skulle forberede udvalgets udtalelse om udkastet til direktiv om indbyrdes tilnærmelse af medlemsstaternes lovgivning om maskiner, som en ændring af direktiv 89/392/EØF (kodificeret udgave af direktiv 89/392/EØF).

I udtalelsen bemærker udvalget, at direktivforslaget er kompliceret, og at der - hvis det ikke ændres - bør indføres ledsageforanstaltninger for at gøre reglerne lettere at forstå og anvende i praksis på en ensartet måde i alle EU-lande.

Ifølge udvalget bør ændring af direktivet omfatte hele produktionskæden indtil ibrugtagning, dvs. indtil den første anvendelse, således der ikke er noget juridisk tomrum mellem bestemmelserne i maskindirektivet og bestemmelserne i det ændrede direktiv 89/655.

Det er nødvendigt at definere begrebet "delmaskine" klarere og bestemme, hvordan delmaskiner skal behandles på det juridiske plan, og herunder specificere de forskellige berørte parters eventuelle ansvar.

Udvalget vedtog udkastet til udtalelse med flertal den 27. oktober 1999.

2.2.2. Udtalelse om en procedure og en metodik, der tillader udvalget at afgive de udtalelser, som Kommissionen anmoder om vedrørende medlemsstaternes rapporter om den praktiske gennemførelse af direktiverne, som sendes til Europa-Parlamentet, Rådet og Det Økonomiske og Sociale Udvalg (dokument nr. 0637/1/99).

Udvalget nedsatte den 29. oktober 1997 arbejdsgruppen "Rapporter", som har til opgave at udarbejde en procedure og en metode, der gør det muligt for udvalget at afgive udtalelser på anmodning af Kommissionen i forbindelse med dennes rapporteringspligt over for Europa-Parlamentet, Rådet og Det Økonomiske og Sociale Udvalg.

I overensstemmelse med mandatet er udtalelsen opdelt i to dele:

- Den første del er forbeholdt udvalgets bemærkninger om standardrapporten, som de nationale myndigheder anvender ved udarbejdelsen af deres rapporter. I henhold til de direktiver, som er baseret på traktatens artikel 118 A, skal medlemsstaterne nemlig aflægge rapport til Kommissionen om den praktiske gennemførelse af direktivernes bestemmelser med angivelse af holdningerne hos arbejdsmarkedets parter.

- Den anden del omhandler nærmere bestemt de procedurer, som fører til udarbejdelse af udvalgets udtalelser om Kommissionens rapporter, samt henstillinger om hovedlinjerne i rapporternes indhold.

Udvalget vedtog udkastet til udtalelse med flertal den 27. oktober 1999.

2.2.3. Udtalelse om udviklingen af arbejdsmiljøledelsessystemer (dokument nr. 510/1/99) og udkast til europæiske retningslinjer for tilrettelæggelse af arbejdsmiljøet (dokument nr. 0135/2/99).

Gruppen blev nedsat den 29. oktober 1997 og fik til opgave på baggrund af den stigende globalisering af markederne og på basis af EF-traktatens artikel 137 at udvikle retningslinjer for udformningen arbejdsmiljøledelsessystemer.

Det var nødvendigt at afholde fire møder, for at opgaven kunne løses.

Dokument nr. 0510/1/99, udtalelse:

Udvalget anerkender i udtalelsen, at systematik i arbejdsmiljøarbejdet er en nødvendig forudsætning for at nå det høje arbejdsmiljøniveau, som rammedirektivet sigter mod. Der findes efter udvalgets opfattelse ikke et universelt arbejdsmiljøledelsessystem, der kan benyttes af alle virksomheder uanset størrelse, sektor og særlige risici. Ikke desto mindre mener udvalget, at der kan identificeres nogle grundlæggende forhold, der kan fremlægges som retningslinjer for at fremme en fælles fremgangsmåde.

Dokument nr. 0135/2/99, retningslinjer:

I dokumentets første del begrundes retningslinjerne med ønsket om at etablere et bedre arbejdsmiljø. Dernæst gøres der rede for retningslinjerne, der bygger på følgende elementer og fremgangsmåder:

- Arbejdsmiljøpolitik og -strategi

- Ansvar, opgaver og beføjelser

- Arbejdsmiljøledelsessystemets opbygning

- Interne og eksterne informationsstrømme og samarbejde

- Indarbejdelse af de ansattes sikkerhed og sundhed i virksomhedsprocesserne

- Dokumentation og dokumentstyring

- Fastlæggelse og vurdering af resultaterne og forbedring af arbejdsmiljøledelsessystemet.

Udvalget vedtog udkastet til udtalelse enstemmigt den 27. oktober 1999.

2.2.4. Udtalelse om de udkast til standardiseringsmandater for de europæiske standardiseringsorganisationer, der er omhandlet i dokumenterne 24/99, 37/99, 40/99, 41/99, 42/99, 43/99 og 44/99 (dokument nr. 0641/99).

Udvalget mener ifølge udtalelsen, at den, skønt mandaterne allerede blev gennemgået af gruppen "Standardisering", skal bistå Kommissionen ved selv at afgive udtalelse om sådanne udkast til mandater, inden de europæiske standardiseringsinstitutters opgaver formaliseres, for på den måde bliver der mulighed også at vurdere de aspekter, der er forbundet med sikkerhed, hygiejne og sundhedsbeskyttelse på arbejdspladsen.

- Dok. 24/99 - Udkast til mandat til CEN, CENELEC og ETSI inden for elektromagnetisk kompatibilitet

- Udvalget godkendte dokumentet uden yderligere ændringsforslag.

- Dok. 37/99 - Udkast til mandat til CEN, som skal definere metoder til standardiseret måling af koncentrationer af partikler PM 2,5 i atmosfæren

- Udvalget henstillede til Kommissionen at overveje, om det er nødvendigt at udvikle særlige målemetoder med henblik på arbejdspladsen, eller om mandatet bør formuleres således, at det omfatter alle situationer.

- Dok. 40/99 - Mandat til CEN inden for rammerne af direktiv 89/686/EØF om personlige værnemidler med henblik på standard EN 1384 for ridehjelme

- Udvalget henstillede til Kommissionen, at der i forbindelse med mandatet også tages hensyn til erhvervsarbejde i tilknytning til ridesport og andre hesterelaterede fritidsaktiviteter.

- Dok. 41/99 - Udkast til mandat til CEN-CENELEC-ETSI vedrørende en standard for kvalitetssikring

- Udvalget tilsluttede sig mandatet uden bemærkninger.

- Dok. 42/99 - Udkast til mandat til CEN-CENELEC-ETSI inden for informations- og telekommunikationsteknologien

- Udvalget tilsluttede sig mandatet uden bemærkninger.

- Dok. 43/99 - Udkast til mandat til de europæiske standardiseringsinstitutter vedrørende børns og forbrugeres sikkerhed

- Udvalget henstiller i udtalelsen, at Kommissionen standser proceduren for tildeling af dette mandat og nøje overvejer, hvilke mål man ønsker at nå, og hvilket indhold mandatet skal have. Udkastet har mangler og indeholder modsigelser, som absolut må fjernes. Endvidere skal det fremgå klart, hvordan man har tænkt at forhindre brug af de stiger, som mandatet vedrører, i enhver arbejdssammenhæng. Udvalget erklærede sig i givet fald rede til at bistå Kommissionen med at revidere udformningen af udkastet til mandat.

Udvalget vedtog udkastet til udtalelse enstemmigt den 27. oktober 1999.

2.2.5. Udtalelse om CEN-dokumentet "gennemførlighedsundersøgelse af en vejledning i udvælgelse af personlige værnemidler", som er udarbejdet på foranledning af Kommissionen (Dokument nr. 6224/1/98)

Udvalget udtrykker i udtalelsen tvivl om, hvorvidt det er nyttigt med yderligere generel vejledning, navnlig for små og mellemstore virksomheder, men vejledningen bør være let tilgængelige og forståelige.

Udformningen af vejledning for enkelte erhvervssektorer eller jobtyper kan iværksættes som pilotprojekter i 2-3 sektorer udvalgt på grundlag af problemer med hensyn til udvælgelse af personlige værnemidler.

Udvalget gik kraftigt ind for arbejdsgruppens henstilling, ifølge hvilken der ved fremtidige ændring foretages en grundig undersøgelse af, hvilket antal beskyttelsesklasser der er relevant i forhold til de forventede anvendelsesvilkår for personlige værnemidler.

Udvalget vedtog udkastet til udtalelse den 6. maj 1999.

2.2.6. Udtalelse om en første liste over grænseværdier for erhvervsmæssig eksponering (dokument nr. 6037/1/98)

Udtalelsen vedrører udarbejdelse af en liste med vejledende grænseværdier for erhvervsmæssig eksponering for 63 kemiske stoffer.

Udvalget vedtog udkastet til udtalelse den 6. maj 1999.

2.2.7. Udtalelse om beskyttelse af sundhed og sikkerhed for selvstændige erhvervsdrivende (Dokument nr. 6227/2/98)

Udtalelsen tager sit udspring i, at det konstateres, at stigningen i antallet af selvstændige i mange europæiske lande er et led i en større strukturændring i beskæftigelsen, hvor virksomheder skærer ned i størrelse, ved at en række opgaver overdrages til meget små firmaer og til selvstændige erhvervsdrivende (outsourcing). Dette skaber nye sikkerhedsproblemer. Denne arbejdskraft er ofte ikke omfattet af den gældende arbejdsmiljølovgivning, men de er udsat for de samme risici som ansatte, der udfører det samme arbejde. Udvalget finder, at det er nødvendigt med et fællesskabsinitiativ vedrørende beskyttelse af sundhed og sikkerhed for selvstændige erhvervsdrivende.

Udvalget vedtog udkastet til udtalelse den 6. maj 1999.

2.2.8. Udvalgets udtalelse om udkastet til arbejdsprogram for 2000 for Det Europæiske Arbejdsmiljøagentur i Bilbao

Som fastsat i Rådets forordning om oprettelse af Det Europæiske Arbejdsmiljøagentur blev udvalget hørt om udkastet til agenturets arbejdsprogram for 2000, udarbejdet af direktøren, før det blev forelagt for agenturets bestyrelse. Nedenstående gives et resumé af interessegruppernes synspunkter, der blev fremsat i nærværelse af agenturets direktør:

Til programmet for 2000 bemærkede arbejdstager- og arbejdsgiverrepræsentanterne, at der var sket en tydelig forbedring, men at programmet var omfattende, idet det ellers var fastlagt som mål, at antallet af nye projekter skulle begrænses og de igangværende skulle afsluttes.

De to grupper var imod, at agenturet skulle uddele priser, navnlig i forbindelse med afholdelsen af den europæiske uge. De var også enige om, at projektet vedrørende "frivillige aftaler" var upræcist og tåget, og at de ville ønske, at bestyrelsen ville være mere lydhør over for deres ønsker og bemærkninger. Driften af agenturet burde i højere grad bygge på et godt samarbejde mellem arbejdsmarkedets parter.

Der mangler et forbindelsesled mellem agenturet og udvalget; det ville være gavnligt med en bedre kommunikation.

Gruppen af arbejdsgivere udtrykte klart ønske om, at agenturet udvider sit net og indsamlingen af data til også at omfatte de lande, der ansøger om at blive medlemmer af EU.

Endelig gav regeringsrepræsentanterne udtryk for bekymring over overførslen af opgaver fra Kommissionen til agenturet og fra agenturet til medlemsstaternes forvaltninger, som i forvejen har fuldt op at gøre med at efterkomme agenturets anmodninger, og de ønskede, at disse overførsler bliver mere gennemsigtige.

3. ARBEJDET I GRUPPERNE /STRUKTUREN VED ÅRETS UDGANG

3.1. Arbejdsgrupper, som var aktive i 1999 og fortsætter i 2000

3.1.1. Planlægning

Gruppen "Planlægning" har afholdt fire møder i 1999 for at forberede nye mandater samt tilrettelægge og følge gruppernes arbejde.

3.1.2. Standardisering

Arbejdet i denne gruppe er af mere kontinuerlig karakter. Udvalget giver gruppen mandat til at behandle standardiseringsmandaterne, efterhånden som Kommissionen forelægger dem for standardiseringsorganisationerne. Gruppen beskæftiger sig også med problemer af mere generel art, der vedrører arbejdsmiljøet i forbindelse med standardisering.

Gruppen havde to møder i 1999 og drøftede ni udkast til mandat. Gruppen "Standardisering" ønskede, at Kommissionen i fremtiden anmoder om dens udtalelse i tide, og i hvert fald inden mandaterne gives til standardiseringsorganisationerne.

3.1.3. Fastsættelse af grænseværdier for erhvervsmæssig eksponering

Gruppen holdt tre møder i 1999, hvor den udarbejde et udkast til udtalelse om et forslag til Kommissionens direktiv om etablering af en første liste over grænseværdier for erhvervsmæssig eksponering til gennemførelse af Rådets direktiv 98/24 om beskyttelse af arbejdstagernes sikkerhed og sundhed under arbejdet med risici i forbindelse med kemiske agenser. Bilaget til forslaget omfatter en liste over de kemiske stoffer, der er omhandlet i Kommissionens direktiv 96/94/EF samt en række stoffer, for hvilke Det Videnskabelige Udvalg vedrørende Grænseværdier for Erhvervsmæssig Eksponering for Kemiske Agenser (SCOEL) har vedtaget anbefalinger vedrører en vejledende grænseværdi for erhvervsmæssig eksponering.

Det rådgivende udvalg vedtog udkastet til udtalelse den 6. maj 1999. Direktivet forventes vedtaget i 2000.

Gruppen er endvidere gået i gang med at udarbejde en liste mere over vejledende grænseværdier.

Gruppen fortsætter sit arbejde i 2000.

3.1.4. Tværfaglige tjenester for beskyttelse og forebyggelse / lægelig kontrol med arbejdstagerne

Der eksisterede tidligere to særskilte grupper for disse områder, som i november 1996 blev slået sammen til én gruppe:

Gruppen har til opgave at se på problemer og erfaringer omkring etablering af tværfaglige beskyttelses- og forebyggelsestjenester for arbejdstagere i alle sektorer, alle brancher og alle virksomheder, såvel offentlige som private.

Gruppen skal desuden undersøge, hvordan man i de forskellige medlemsstater fører tilsyn med arbejdstagernes helbredstilstand.

Gruppen holdt to møder i 1999. Arbejdet er langt fremme og forventes afsluttet i 2000.

3.1.5. Forebyggelse af vold på arbejdspladsen

Gruppen, der blev nedsat den 29. oktober 1997, holdt et møde i 1999. Den skal forberede udvalgets udtalelse om de forslag til henstillinger, som Kommissionen fremsætter, og om eventuelle andre tiltag, der måtte vise sig nødvendige på europæisk plan. Vold på arbejdspladsen er et voksende, men skjult og undervurderet problem, og der er mangel på pålidelige statistikker. Gruppens medlemmer indsamler undersøgelser og eksempler på god praksis med henblik på udformning af et udkast til udtalelse.

3.1.6. Omstrukturering af udvalgene (planlægningsgruppen)

Gruppen holdt ikke møde herom i 1999.

3.1.7. Beretning om Det Europæiske Arbejdsmiljøagentur

Gruppen holdt ikke møde i 1999.

3.1.8. Muskel- og knoglelidelser

Gruppen holdt et møde i 1999. Den har til opgave at udarbejde en udtalelse fra udvalget om mulige EU-aktioner til forebyggelse af muskel- og knoglelidelser på arbejdspladsen. Den øgede hyppighed af disse lidelser medfører i mange tilfælde uarbejdsdygtighed og alvorlige økonomiske konsekvenser.

3.2. Oprettelse af arbejdsgrupper 1999

Udvalget har nedsat fem arbejdsgrupper, som den har vedtaget mandat for:

Grupper, der blev nedsat den 6. maj 1999:

- Asbest (dokument nr. 0306/1/99)

- Ad hoc-gruppen har til opgave at udarbejde en udtalelse fra det rådgivende udvalg om et forslag til Rådets direktiv om ændring for anden gang af direktiv 83/477/EØF for at koncentrere beskyttelses foranstaltningerne om de arbejdstagere, der er mest udsatte, for at påse, at der tages behørigt højde for de forskellige risici, for at forebygge eller minimere asbesteksponering og for at ændre eksponeringsgrænserne.

- Gennemførelse af direktiverne (dokument nr. 0306/1/99)

- Denne ad hoc-gruppe har til opgave at udarbejde en metode, der gør det muligt for udvalget at afgive udtalelser på anmodning af Kommissionen i forbindelse med dennes rapporteringspligt over for Europa-Parlamentet, Rådet og Det Økonomiske og Sociale Udvalg.

- Retningslinjer vedrørende kemiske agenser (dokument nr. 0307/2/99)

- Ad hoc-gruppen har til opgave at udarbejde et udkast til udtalelse vedrørende et dokument med retningslinjer for de emner, der er omhandlet i artikel 3, 4, 5 og 6 og bilag II, punkt 1, i Rådets direktiv 98/24/EF.

- Muskel- og knoglelidelser (dokument nr. 0303/99)

- Ad hoc-gruppen har til opgave at udarbejde en udtalelse fra udvalget om mulige EU-aktioner til forebyggelse af muskel- og knoglelidelser på arbejdspladsen.

- Beretning om Det Europæiske Arbejdsmiljøagentur (dokument nr. 0305/99)

- Ad hoc-gruppen har til opgave at udarbejde en udtalelse fra udvalget om den beretning, der skal udarbejdes af Kommissionen, og som i givet fald skal være ledsaget af et forslag til revision af forordningen om oprettelse af Det Europæiske Arbejdsmiljøagentur.

3.3. Opløsning af arbejdsgrupper

Udvalget besluttede at opløse de tre arbejdsgrupper, hvis arbejde var afsluttet.

3.3.1. Gennemførelse af direktiverne

Gruppen, der blev nedsat den 6. maj, holdt et møde i 1999 (jf. punkt 3.2).

Udvalget vedtog udkastet til udtalelse den 27. oktober 1999 og opløste gruppen.

3.3.2. Selvstændige

Gruppen blev på udvalgets 57. møde (5.11.1998) vakt til live igen for at gennemgå et udkast til forslag til Rådets henstilling om anvendelsen af lovgivningen om sundhed og sikkerhed på arbejdspladsen på selvstændige arbejdstagere (dokument 0522/96).

Udvalget vedtog udkastet til udtalelse den 6. maj 1999 og opløste gruppen.

3.3.3. Maskiner

Gruppen blev nedsat den 29. oktober 1997 og havde til opgave at forberede det rådgivende udvalgs udtalelse om udkastet til direktiv om indbyrdes tilnærmelse af medlemsstaternes lovgivning om maskiner. For at fremme udarbejdelsen af udtalelsen deltog der fra arbejdsmarkedets parter én repræsentant pr. gruppe i det arbejde, GD III havde indledt. Gruppen holdt tre møde i 1999.

Udvalget vedtog udkastet til udtalelse og opløste gruppen den 27. oktober 1999.

4. SAMARBEJDE MED ANDRE ORGANER

4.1. Det stående udvalg

Det Stående Udvalg for Bedriftssikkerhed og Sundhedsforhold i Kulminer og anden Udvindingsindustri har som vigtigste opgave at følge udviklingen med hensyn til sikkerheden og sundheden i udvindingsindustrierne, forelægge medlemsstaternes regeringer konkrete forslag til forbedringer på arbejdspladsen og fremme udvekslingen af informationer.

Repræsentanter for det stående udvalg har siden 1994 deltaget som observatører i det rådgivende udvalgs møder. På samme måde opfordres det rådgivende udvalg til at sende to repræsentanter for hver interessegruppe til at overvære det stående udvalgs plenarmøder som observatører. Denne fremgangsmåde sikrer en bedre informationsformidling mellem de to udvalg. De foreløbige erfaringer har vist, at der er mange fælles punkter, men samtidig bliver det stadig mere klart, at det drejer sig om to forskellige indfaldsvinkler. Det stående udvalg er først og fremmest et teknisk orienteret organ, som beskæftiger sig med udvindings industriernes specifikke sikkerhedsproblemer. De konkrete tekniske aspekter indtager en fremtrædende plads i udvalgets drøftelser, mens det rådgivende udvalg også er kvalificeret til at drøfte mere grundlæggende spørgsmål i relation til arbejdsmiljø.

4.2. Udvalget af Arbejdstilsynschefer

Udvalget af Arbejdstilsynschefer blev nedsat ved Kommissionens afgørelse 95/319/EF af 12. juli 1995 og består af to medlemmer fra hver medlemsstat, som repræsenterer Arbejdstilsynet. Formanden for udvalget er en repræsentant for Kommissionen.

Udvalget forelægger en årsberetning for Kommissionen om sine aktiviteter, især om eventuelle problemer i forbindelse med anvendelsen af eller kontrollen med anvendelsen af den afledte fællesskabsret på arbejdsmiljøområdet. Kommissionen fremsender denne beretning til Rådet, Europa-Parlamentet, Det Økonomiske og Sociale Udvalg og Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen.

4.3. Det Videnskabelige Udvalg vedrørende Grænseværdier for Erhvervsmæssig Eksponering for Kemiske Agenser

Dette videnskabelige udvalg, der blev nedsat på opfordring af Rådet ved Kommissionens afgørelse 95/320/EF af 12. juli 1995, har til opgave at undersøge de kemiske agensers helbredsmæssige virkninger for arbejdstagerne. Udvalgets arbejde følges af det rådgivende udvalg, mere specielt af arbejdsgruppen «Fastsættelse af grænseværdier for eksponering» i forbindelse med udarbejdelsen af udtalelser om udkastene til forslag til kommissionsdirektiver, der i medfør af Rådets direktiv 98/24/EF fastsætter grænseværdier for erhvervsmæssig eksponering.

4.4. Arbejdsmarkedets parter

En repræsentant for Den Europæiske Faglige Samarbejdsorganisation (EFS) og et medlem af Sammenslutningen af Industri- og Arbejdsgiverorganisationer i Europa (UNICE) indbydes til at overvære udvalgets møder.

4.5. Det Faglige Tekniske Bureau

Det Europæiske Faglige Tekniske Bureau for Sundhed og Sikkerhed (BTS) blev oprettet i 1989 af EFS for at give denne organisation mulighed for at følge det tekniske arbejde i standardiseringsorganisationerne på nært hold. BTS blev etableret med støtte fra Europa-Parlamentet, som i 1989 oprettede en budgetpost til formålet, og BTS undertegnede samme år en flerårig overenskomst med Kommissionen. BTS gennemfører undersøgelser og leverer informationer af relevans for arbejdsmiljøområdet i forbindelse med det europæiske harmoniserings- og standardiseringsarbejde; BTS er også i tæt kontakt med det rådgivende udvalgs arbejdsgruppe «Standardisering». En repræsentant for BTS inviteres til at overvære udvalgets møder.

4.6. Den Internationale Arbejdsorganisation

En repræsentant for BIT inviteres til at overvære udvalgets møder.

4.7. Det Europæiske Institut i Dublin

En repræsentant for Det Europæiske Institut til Forbedring af Leve- og Arbejdsvilkårene inviteres til at deltage i udvalgets møder, hvor han bl.a. præsenterer instituttets arbejdsprogram.

4.8. Det Europæiske Arbejdsmiljøagentur i Bilbao

I henhold til afgørelsen om oprettelse af et Europæisk Arbejdsmiljøagentur får udvalget forelagt agenturets arbejdsprogram og årsberetning.

BILAG A

RÅDETS AFGØRELSE

RETSGRUNDLAG

(Uddrag)

Uddrag af Rådets afgørelse (74/325/EØF) af 27. juni 1974 om nedsættelse af et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen

"RÅDET FOR DE EUROPÆISKE FÆLLESSKABER HAR ... ud fra følgende betragtninger :... der bør oprettes et organ, der skal bistå Kommissionen med at forberede og iværksætte aktiviteter inden for sikkerhed, hygiejne og sundhedsbeskyttelse på arbejdspladsen samt lette samarbejdet mellem de nationale forvaltninger og arbejdstagernes og arbejdsgivernes faglige organisationer...

TRUFFET FØLGENDE AFGØRELSE:

Artikel 1:

Der nedsættes et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen, herefter benævnt «Udvalget».

Artikel 2:

Udvalget har til opgave at bistå Kommissionen med forberedelse og iværksættelse af aktiviteter inden for sikkerhed, hygiejne og sundhedsbeskyttelse på arbejdspladsen...

Artikel 3:

(1) Udvalget udarbejder hvert år en beretning om sin virksomhed.

(2) Kommissionen fremsender denne beretning til Europa-Parlamentet, Rådet, Det Økonomiske og Sociale Udvalg og Det Rådgivende Udvalg for Det Europæiske Kul- og Stålfællesskab.

Artikel 4:

(1) Udvalget sammensættes af (...) faste medlemmer, således at der tilkommer hver medlemsstat to repræsentanter for regeringen, to repræsentanter for arbejdstagernes faglige organisationer og to repræsentanter for arbejdsgivernes faglige organisationer.

(2) For hvert fast medlem udnævnes en suppleant. (....)

(3) Udvalgets faste medlemmer og suppleanter udnævnes af Rådet, som for så vidt angår repræsentanter for arbejdstagernes og arbejdsgivernes faglige organisationer, bestræber sig på med hensyn til Udvalgets sammensætning at gennemføre en ligelig repræsentation af de forskellige berørte faglige områder.

(4) Rådet offentliggør til orientering listen over faste medlemmer og suppleanter i De Europæiske Fællesskabers Tidende.

Artikel 5:

De faste medlemmer og suppleanterne udpeges for en treårig periode. Denne periode kan fornyes.....

Artikel 6:

(1) Udvalgets formand er et medlem af Kommissionen eller ved forfald og undtagelsesvis en tjenestemand i Kommissionen udpeget af formanden. Formanden deltager ikke i afstemningen.

(2) Udvalget mødes efter indkaldelse fra formanden, enten på dennes initiativ eller på begæring af mindst en tredjedel af medlemmerne.

(3) Udvalget kan nedsætte arbejdsgrupper med et udvalgsmedlem som formand. Grupperne skal i form af beretninger forelægge deres arbejdsresultat på et udvalgsmøde.

(4) Repræsentanter fra Kommissionens berørte tjenestegrene deltager i Udvalgets og arbejdsgruppernes møder. Udvalgets og arbejdsgruppernes sekretariat varetages af Kommissionens tjenestegrene.

Artikel 7:

Udvalget er beslutningsdygtigt, når to tredjedele af dets medlemmer er til stede....

Artikel 8:

Udvalget vedtager sin forretningsorden, som træder i kraft, når Rådet efter indhentet udtalelse fra Kommissionen har godkendt den..... »

BILAG B

B2 - UDVALGETS SAMMENSÆTNING I 1999

I. REGERINGSREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

II. ARBEJDSTAGERREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

III. ARBEJDSGIVERREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

BILAG C

ARBEJDSGRUPPER 1999

>TABELPOSITION>

>TABELPOSITION>

Ansvarlige tjenestemænd: ROTHER - E. ROTHER - Tlf. 32268 E.DELAVAL Tlf. 32781

>TABELPOSITION>

>TABELPOSITION>

Ansvarlige tjenestemænd: E. ROTHER - Tlf. 32268 - A. LOMMEL - Tlf. 33871

>TABELPOSITION>

>TABELPOSITION>

Ansvarlig tjenestemand: Fuente - Tlf. : 32739

>TABELPOSITION>

>TABELPOSITION>

Ansvarlig tjenestemand: Angelidis - Tlf.: 33747

>TABELPOSITION>

>TABELPOSITION>

Ansvarlig tjenestemand : Dr. ALVAREZ Tlf.: 34547

>TABELPOSITION>

>TABELPOSITION>

Ansvarlig tjenestemand: Dr. ALVAREZ - Tlf.: 34547

>TABELPOSITION>

>TABELPOSITION>

Ansvarlige tjenestemænd: Fr. T. Moitinho - Tlf. 34831 - Hr. R. Junghanns - Tlf. 32967

>TABELPOSITION>

>TABELPOSITION>

Ansvarlig tjenestemand: A. ANGELIDIS - Tlf. 33747

>TABELPOSITION>

>TABELPOSITION>

>TABELPOSITION>

Ansvarlig tjenestemand : LOMMEL - Tlf.: +32-2-293 38 71

>TABELPOSITION>

>TABELPOSITION>

Ansvarlige tjenestemænd: Dr. ALVAREZ - Tlf. 34547 - Dr. ARESINI - Tlf. 32260

>TABELPOSITION>

>TABELPOSITION>

Ansvarlige tjenestemænd: Hilde Van Loon - Tlf. 32034 , E.ROTHER- Tlf: 32278

>TABELPOSITION>

>TABELPOSITION>

Ansvarlig tjenestemand: Dr. ARESINI - Tlf. 32260

>TABELPOSITION>

>TABELPOSITION>

Ansvarlig tjenestemand: E. ROTHER - Tlf. 32268

BILAG D

MØDEKALENDER 1999

>TABELPOSITION>

>TABELPOSITION>

(*Repræsentanter for det stående udvalg, for ILO, for Arbejdsmiljøagenturet og instituttet i Dublin har været inviteret med til plenarmøderne.)